เรื่องร้องเรียน: รถบรรทุก18ล้อบรรทุกดินเข้าออกบริดวณก่อสร้างหมู่บ้านทำเศษดินหล่นทำให้บริเวณบาทวิถี ถนน สกปรก มีฝุ่นดินกระจายไปทั่วบริเวณรอบข้างและกีดขวางการจราจร ก่อความเดือดร้อนรำคาญอันอาจเกิดผลกระทบอันตรายแก่สุขภาพอนามัย ชีวิตและทรัพย์สิน การจราจรติดขัด
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่สายตรวจชุดปฏิบัติการออกตรวจสอบและแก้ไขเหตุร้องเรียนขณะตรวจสอบเจ้าหน้าที่สายตรวจชุดปฏิบัติการประชามสัมพันธ์กับผู้ประกอบการให้ผู้ประกอบการดำเนินการแก้ไขโดยการทำความสะอาดในบริเวณดังกล่าวพร้อมประสานฝ่ายที่เกี่ยวข้องให้กำชับผู้ประกอบการในบริเวณดังกล่าวให้รีบแก้ไขวิธีการจัดทำมาตราการป้องกันเพื่อไม่ให้เกิดฝุ่นและดินตกหล่นเพื่อป้องกันเหตุเดือดร้อนรำคาญและเพื่อเป็นการป้องกันไม่ให้เกิดเหตุเดือดร้อนรำคาญแก่ผู้ใช้รถใช้ถนนและผู้พักอาศัยในจุดดังกล่าวแต่อย่างใดก็ดีฝ่ายเทศกิจพร้อมจัดสายตรวจชุดปฏิบัติการออกตรวจตรากวดขันอย่างสม่ำเสมอหากพบการกระทำผิดดังกล่าวอีกก็จะดำเนินการตามอำนาจหน้าที่ต่อไป
ความเห็นของผู้แจ้ง: รบกวนเจ้าหน้าที่ดูแลกวดขันขับรถสายตรวจผ้านออกมาดูชด้วยครับ เพราะหน้างานเขายังไม่เสร็จ และยังมีบริเวณอื่นที่มีการก่อสร้างเช่นนี้ รวมถึงงานปรับปรุงซ่อมแซม ขยายช่องทางของรัฐที่มีก่อสร้างอยู่ในความรับผิดชอบของท่านทึ่ทำให้ประชาชนได้รับความเดือดร้อน ปรับให้เป็นมาตรฐานการก่อสร้าง เป็นบรรทัดฐานที่ต้องรับผิดชอบความสะอาด สิ่งแวดล้อม คำนึงถึงความปลอดภัย สวัสดิภาพ อนามัย ความสะดวกฃของประชาชน ไม่สร้างความเสียหายทั้งต่อชีวิตและทรัพย์สิน ไม่ไปละเมิดกฎหมาย ละเมิดสิทธ์ของผู้อื่นครับ ขอขอบคุณและเป็นกำลังใจให้
พื้นที่: แขวงทับช้าง เขตสะพานสูง กรุงเทพมหานคร